CR nie soos JZ beoordeel nie | Netwerk24
3 gesoek wat gasteplaas in Franschhoek beroof
Die polisie soek na 'n groep rowers wat Vrydagaand op 'n gasteplaas in Franschhoek toegeslaan het.
Valke lê beslag op R54 m. se dwelms
Die dwelmsmokkelbedryf is Vrydag 'n slag toegedien toe die Valke beslag gelê het op dwelms ter waarde van meer as R54 miljoen.
Dis skilpad, nie haas wat welvaart bou
Het jy geweet dat die bekende belegger Warren Buffett het 96% van sy rykdom ná die ouderdom van 65 opgebou?
Valke ondersoek Markus Jooste en sy Mayfair
Die Valke het bevestig bewerings oor bedrog en geldwassery waarby die beleggingsmaatskappy Mayfair Speculators van Markus Jooste, voormalige uitvoerende hoof van Steinhoff, betrek word, word steeds ondersoek.
Welkom in die (nuwe) 'Roaring Twenties'
Soos in die 1920's lyk dit of die 2020's 'n tyd van vooruitgang gaan wees - dié keer danksy 5G.
Die Grondwet wat vandag (Saterdag) 25 jaar gelede aanvaar is, was die produk van "baie spesiale tye", het dr. Leon Wessels, destyds ondervoorsitter van die Grondwetskrywende Vergadering, aan Gert van der Westhuizen gesê.
Napoleon: vader van Europa
Napoleon het vandeesweek twee eeue gelede gesterf. Eben Meiring kyk na die lewe van dié "Europeër in murg in been".
Laramie: 'n Terugblik op Eugène N. Marais, 'n huldigingsbundel oor dié skrywer en natuurkenner wat "op 'n manier eenoog in die land van die blindes was", is onlangs deur Minimal Press uitgereik.
Franse reeks lok meeste oë op Netflix
Netflix-reekse in tale buiten Engels is boaan die ranglys van kykstof wat in die eerste kwartaal van die jaar die grootste deel van die stromingsdiens se sowat 207,64 miljoen intekenare gelok het.
Trap na Teebus
Die jaarlikse Trek2Teebus-bergfietsbyeenkoms is 'n ware MTB-fees. Hier gaan jy trap (en draf en klouter en stories vertel) vir drie uitstekende dae, met alles van kuitkrampende klimme en verlate plaaspaadjies tot gatswaai enkelspore.
Deur Rapule Tabane 05 Junie 2020 05:01
Meer mense is terug werk toe, alkohol word verkoop en kerke word heropen. Die eerste transitorooftog (waarvan ek weet) sedert Maart het Woensdag plaasgevind. Vier rowers met beskermende klere, vermom as gesondheidswerkers, het ongeërg by 'n supermark in Pietermaritzburg ingestap en dit beroof. En dan praat ek nog nie eens van die motorongelukke nie.
Ons is terug na "normaal". Dit laat my dink aan 'n breë politieke ontwikkeling wat ek die afgelope twee jaar, met pres. Cyril Ramaphosa aan die stuur van sake, waarneem.
Daar is 'n moegheid en irritasie met die inperking. 'n Deel van die irritasie is weens Covid-19, maar baie van die woede is gerig op die regering, wat probeer om ons lewe te reguleer. Dit het nou al tot verskeie hofsake gelei waarin daardie regulasies uitgedaag is.
Dis opmerklik dat die meeste van die woede uitgespreek is deur mense met invloed. Kommentators, ontleders en redakteurs het woedend gereageer op ministers soos dr. Nkosazana Dlamini-Zuma, Bheki Cele en Angie Motshekga. Dié invloedrykes was egter versigtig om nie die president te blameer nie.
Die president is uiteindelik verantwoordelik vir die optrede van al die ministers wat deur hom aangestel is.
Die president is uiteindelik verantwoordelik vir die optrede van al die ministers wat deur hom aangestel is. Maar nee, Ramaphosa word uitgebeeld as die ridder op die wit perd wat die land gaan red, hoewel uit 'n effens verswakte posisie weens die boefagtige optrede van sommige ministers.
Dis nie soos in die tyd van oudpres. Jacob Zuma, toe mense soos Mosebenzi Zwane, Faith Muthambi en Malusi Gigaba beskou is as Zuma se luitenante wat daar is om sy agenda te bevorder nie. Cele en ander soos hy word bloot gesien as 'n vlieg in die salf.
Wat is die rede vir dié verskynsel?
Sedert 1994, spesifiek ná die termyn van oudpres. Nelson Mandela, was dieselfde kommentators en ontleders baie pessimisties oor die ANC en die regering. Hulle het gevoel die party kan nie presteer nie en het elke klein mylpaal wat wel sedert die Mandela-era behaal is, onderspeel. In skerp teenstelling met hul verwagtinge en voorspellings het kiesers keer op keer die mag in die hande van die ANC geplaas, selfs al het die steun vir die party ingekrimp.
Soos baie ander Suid-Afrikaners was hulle moedeloos onder die Zuma-regering en het hulle gewens vir iets nuuts, vars en hoopvols.
Toe Ramaphosa – 'n gesoute sakeman en politikus – op die toneel verskyn, was hulle verlig.
Nou ja, terwyl ons Ramaphosa verwelkom, moet ons nooit die fout maak om hom bo kritiek te verhef nie.
En dis wat ek dink gebeur het. Die behoefte om te sien dat Ramaphosa presteer, moenie ons vermoë om krities te dink, oorskadu nie.
Vir baie mense is die skrikwekkende idee dat iets ergers – adj.pres. David Mabuza – op ons wag indien Ramaphosa misluk of uit sy amp verwyder word.
Die adjunkpresident lê laag. Hy hou sy kaarte geheim en doen niks wat veroordeel kan word nie. Baie min mense vertrou hom, want hy het mense nog nooit rede gegee om hom te vertrou nie.
Maar ons moet eerlik wees en aanvaar dat enige mislukkings in die regering aan die president en die ANC as regerende party toegeskryf gaan word.
Ramaphosa het 'n keuse om daardie ministers wat hom in die steek laat, af te dank.
Die uiteindelike toets vir 'n president is nie of hy 'n gawe kêrel is nie, maar of hy beleidsbesluite neem om die voorspoed van die land en die welstand van die mense te verseker.
Meer oor: Rapule Tabane | Cyril Ramaphosa | Presidentskap | Koronavirus | Ministers | Mening | Inperkingsregulasies